Isaac Turienzo

Isaac Turienzo, nado en Xixón o 14 de febreiro de 1961, é un pianista de jazz asturiano.

 Traxectoria 
Criado en Avilés, desde 1987 participa en diversas formacións jazzísticas do principado e en 1988 fundou New Steps Jazz Band, sexteto que logo sería o cuarteto formado por Szabolcks Korkos, Félix Morales e Miguel Ogando, e que co nome de New Steps Jazz Quartet representou a Asturias en varios certames jazzísticos. Até que en 1990 formou o Isaac Turienzo Trio (que agora inclúe a Miguel Ángel Chastang no baixo e Paulo Bandeira na batería) e leva desde aquela tocando Jazz por todo o mundo. En 1998 estreou Concerto para Trío de Jazz e Cuarteto de Corda xunto aos solistas dos virtuosos de Moscova.

Foi un dos pianistas elixidos para participar no concerto Pianos para Tete celebrado no Colexio San Xoán Evanxelista de Madrid.

Discografía
Made in Asturies, 1992
Punto y Seguido Isaac Turienzo Trio, 1996
Con Angel Isaac Turienzo Trío & Savoy String Quartet. Asturias, La Factoria, 1999
Jazz de raíz, 2006, con Tino di Geraldo e Miguel Angel Chastang.

Categoría:Pianistas de jazz
Categoría:Nados en Xixón
Categoría:Nados en 1961
Categoría:Personalidades sen imaxes